JURNAL KEPIMPINAN PENDIDIKAN | April 2023, Bil. 10, Isu 2 AMALAN KEPIMPINAN RESPONSIF BUDAYA PENGETUA DAN EFIKASI KENDIRI GURU DI SEKOLAH AGAMA BANTUAN KERAJAAN (SABK) DAERAH BATU PAHAT, JOHOR Siti Zulaikha Tumin Aida Hanim A. Hamid Azlin Nohaini Mansor Fakulti Pendidikan, Universiti Kebangsaan Malaysia, Bangi ABSTRACT Cultural diversity in schools requires a responsive leader and high-self-efficacy of teachers. Thus, the study aims to examine the level of culturally responsive leadership within school leaders and teacher self-efficacy in the Government-aided religious school (SABK) in the Batu Pahat region. The sample of this study consists of 103 teachers from 4 secondary school using the technique of simple random sampling. The design of this survey uses a questionnaire as the instrument. Data was collected using Google Forms. Research has shown that the level of culturally responsive leadership practices is high (M = 3.95, SD = 0.591), while the teacher self-efficacy level is also high (M = 4.15, SD = 0.491). Culturally responsive leadership also has a significant correlation with teacher self-efficacy (r = 457, p < 0.01). In conclusion, this study shows that culturally responsive leadership practices have impacted teacher self-esteem at Government-aided religious school (SABK) in the region of Batu Pahat, Johor. Keywords: Culturally Responsive Leadership, School Principal, Teacher Self-Efficacy, Government-aided Religious School (SABK). PENGENALAN Pendidikan yang berkualiti merupakan penyumbang kepada pembangunan sesebuah negara dalam melahirkan modal insan yang cemerlang. Pemimpin merupakan tonggak utama dalam memastikan kecemerlangan sesebuah sekolah. Manakala guru merupakan ejen penggerak yang memastikan kesemua objektif sekolah dapat dicapai. Pembangunan murid, keberkesanan guru, dan kepimpinan adalah faktor penting dalam sistem pendidikan negara (Jusoh & Ismail, 2021). Bagi melahirkan modal insan yang berkualiti, kualiti pengajaran guru adalah sangat penting dan berkait rapat dengan efikasi kendiri guru dalam bekerja. Pengetua memainkan peranan penting kepada kejayaan atau kegagalan sesebuah sekolah selain guru (Fullan, 2007). Gaya kepimpinan pengetua yang berkesan sangat penting dalam menentukan tahap efikasi kendiri guru (Cagle & Hopkins, 2009). Terdapat kajian-kajian lepas yang membincangkan tentang kepimpinan yang diamalkan oleh pengetua sekolah dan pengaruhnya terhadap efikasi kendiri guru dalam strategi pengajaran mereka di sekolah, pengurusan bilik darjah dan penglibatan pelajar. Namun begitu, amalan kepimpinan yang sering dikaji mampu memberi pengaruh kepada efikasi kendiri guru adalah kepimpinan perubahan (Shin, 2020), kepimpinan pengajaran (N. S. B. Johari et al., 2022), kepimpinan transformasional (Wong & Thien, 2020) dan juga kepimpinan teknologi (Omar et al., 2019). Masih belum terdapat kajian mengenai pengaruh kepimpinan responsif budaya terhadap efikasi kendiri guru. 14 E-ISSN: 2289-9669
JURNAL KEPIMPINAN PENDIDIKAN | April 2023, Bil. 10, Isu 2 Institusi pendidikan mempunyai pelbagai iklim budaya. Budaya yang pelbagai dalam sistem pendidikan tidak hanya terhad kepada kepelbagaian etnik dan latar belakang pelajar sahaja, tetapi perlu dilihat kepada aspek yang lebih luas seperti kepelbagaian kecerdasan pelajar. Kepelbagaian pelajar merupakan asas untuk menginklusifkan sekolah supaya keperluan semua pelajar dapat disediakan untuk mengoptimumkan pembelajaran mereka (A. R. Ahmad et al., 2010). Antara pendekatan yang disarankan oleh standard pengajaran dan pembelajaran guru ialah pembelajaran berdasarkan kepelbagaian kecerdasan (multiple intelligence). Bagi memastikan golongan ini tidak ketinggalan dalam arus kemajuan pendidikan yang dibentuk oleh pelbagai inovasi terkini dan teknologi maklumat yang canggih, pihak pentadbiran sekolah perlu menawarkan program tertentu untuk pelajar-pelajar yang mempunyai pencapaian akademik yang rendah (Rahawaluddin & Ismail, 2021). Tunjang utama kepada sesuatu organisasi adalah kepimpinan. Kajian yang dijalankan oleh jemaah nazir sekolah pada tahun 2003 telah menerangkan bahawa pemimpin sekolah yang efektif memberikan penekanan kepada beberapa ciri kepimpinan seperti gaya kepimpinan, budaya ilmu dan berfikir, permuafakatan, motivasi dan dorongan, kepimpinan kurikulum dan keupayaan memimpin di tempat kerja. Aspek-aspek ini telah dijadikan indikator oleh nazir sekolah untuk mengukur keberkesanan kepimpinan di sekolah. Dalam pendidikan, membangunkan guru berkualiti yang boleh memberi impak positif kepada pencapaian pelajar merupakan suatu cabaran bagi pemimpin sekolah (Shin, 2020). Penekanan yang lebih penting dalam menilai guru yang efektif diletakkan dalam sesi pengajaran guru. Perkara ini selari dengan Hasrat Kementerian Pendidikan Malaysia bagi memastikan guru memberikan tumpuan dalam fungsi teras pengajaran. Menjadi tanggungjawab guru untuk menyampaikan ilmu dan melibatkan murid secara aktif di dalam kelas. Penyampaian proses pembelajaran guru menentukan tahap pencapaian pelajar. Ini menunjukkan keberkesanan guru dalam menyampaikan pembelajaran boleh mempengaruhi penglibatan pelajar dalam bilik darjah (Shin, 2020). Efikasi guru juga memberi impak kepada kejayaan akademik pelajar di sekolah, di samping keberkesanan kepimpinan pengetua dan guru besar. Menurut Baharuzaini Baharin et al., (2016) efikasi guru merupakan kepercayaan seseorang guru terhadap keupayaannya dalam menjalankan proses pembelajaran dan pengajaran serta berhasil dalam meningkatkan prestasi murid. Guru yang mempunyai tahap efikasi kendiri yang tinggi mampu untuk berhadapan dengan pelbagai ragam situasi yang timbul dalam dunia pendidikan. Guru-guru ini akan sentiasa komited dalam meningkatkan kemampuan diri agar dapat memenuhi keperluan dan kehendak terkini. Manakala, guru yang mempunyai efikasi kendiri rendah akan sentiasa mengelakkan diri daripada berhadapan dengan tugasan pengajaran yang sentiasa berubah-ubah atau sukar (A. Ahmad et al., 2005). Pertimbangan guru tentang kebolehan mereka menjalankan aktiviti pengajaran dan pembelajaran akan membimbing guru untuk merancang dan menyesuaikan sikap yang diperlukan untuk mencapai matlamat tugasan yang diberikan (Baharuzaini Baharin et al., 2016). Di Malaysia, sekolah menengah mempunyai pelbagai tujuan selain berfungsi sebagai institusi akademik. Ia juga memberi penekanan yang kuat untuk membantu murid-murid berkembang semasa mereka berada di sekolah (Shin, 2020). Bagi memastikan budaya sekolah mengandungi sistem yang disepadukan dengan idea-idea nilai sosial dan mewakili pertumbuhan sosial masyarakat, pengetua sekolah perlu memberikan sokongan secara aktif. Pengetua sekolah juga haruslah berupaya memperoleh kerjasama yang erat dari komuniti setempat dalam usaha membangunkan dan membina suasana sekolah yang kondusif untuk aktiviti pengajaran dan pembelajaran dalam usaha pembentukan pelajar dan modal insan kelas pertama (Yahaya et al., 2011). Salah satu usaha murni kerajaan untuk menyokong autonomi sekolah agama di Malaysia ialah program pendaftaran Sekolah Agama Rakyat (SAR) dan Sekolah Agama Negeri (SAN) sebagai Sekolah Agama Bantuan Kerajaan. Sehingga kini, Sekolah Agama Rakyat (SAR) mendapat tempat dan kepercayaan ibu 15 E-ISSN: 2289-9669
JURNAL KEPIMPINAN PENDIDIKAN | April 2023, Bil. 10, Isu 2 bapa kerana sumbangannya kepada masyarakat dalam pembangunan kerohanian dan sahsiah pelajar. Budaya menghantar anak ke SAR semakin digemari oleh ibu bapa pada masa kini berikutan matlamat yang diketengahkan SAR menepati dengan cabaran masa kini dan berbeza dengan sistem pendidikan kebangsaan yang lebih memberi perhatian kepada pencapaian akademik pelajar (Sulehan, 2013). Oleh itu, guru-guru di SAR perlu mempunyai efikasi kendiri yang tinggi terhadap strategi pengajaran, pengurusan bilik darjah dan penglibatan pelajar berikutan tanggungjawab dan harapan ibu bapa yang perlu mereka pikul. Kepimpinan pengetua di sekolah perlu dipertingkatkan lagi bagi memastikan efikasi kendiri guru sentiasa dalam keadaan baik agar pengajaran dan pembelajaran dapat dilaksanakan dengan berkesan. Menurut Singh dan Ahmad (2008), pengetua perlu mengenal pasti gaya kepimpinan yang sesuai untuk membolehkan mereka menguruskan orang bawahan menangani isu-isu yang timbul. Bagi menjamin pelajar, khususnya yang mempunyai pencapaian akademik yang rendah, tidak merasa terpinggir dan masih berpeluang untuk maju dalam kehidupan pada masa hadapan, pihak pentadbiran sekolah perlu sentiasa melaksanakan program akademik yang bersesuaian dengan tahap murid (Rahawaluddin & Ismail, 2021). Kepimpinan yang responsif terhadap kepelbagaian budaya penting dalam sesebuah organisasi sekolah. Oleh itu, tujuan kajian ini adalah untuk mengenal pasti tahap amalan kepimpinan responsif budaya pengetua dan tahap efikasi kendiri guru di sekolah. Selain itu, tujuan kajian ini dijalankan juga adalah untuk melihat adakah kepimpinan pengetua mempunyai hubungan dengan tahap efikasi kendiri guru. Hal ini kerana, efikasi kendiri guru mempunyai pelbagai dimensi yang merangkumi tugasan, waktu dan persekitaran mengajar. Oleh yang demikian, gaya kepimpinan pengetua sangat penting bagi memastikan guru-guru di sekolah sentiasa mempunyai efikasi kendiri yang positif. PENYATAAN MASALAH Kajian lepas banyak membuktikan bahawa efikasi kendiri guru dipengaruhi oleh pengetahuan, sikap dan kesedaran guru, persepsi guru terhadap amalan kepimpinan pengetua dan guru besar, faktor demografi guru dan juga faktor lokasi sekolah. Kajian kepimpinan pemimpin sekolah banyak membincangkan amalan-amalan kepimpinan yang popular dan sering diamalkan seperti kepimpinan instruksional, kepimpinan transformasi dan sebagainya. Namun, tidak banyak kajian kepimpinan berkonteks budaya tempatan dijalankan di sekolah-sekolah agama. Ini dilihat sebagai salah satu jurang untuk kajian lanjut mengenai kepimpinan responsif budaya dijalankan dan melihat sejauh mana kepimpinan ini memberi pengaruh kepada efikasi kendiri guru. Kajian yang melibatkan budaya biasanya dijalankan di sekolah perpaduan kerana konsep budaya sering dikaitkan dengan kepelbagaian kaum, etnik dan demografi. Dalam konteks institusi pendidikan ataupun sekolah, kecerdasan pelajar juga perlu diambil kira sebagai salah satu bentuk kepelbagaian yang wujud. Kecerdasan pelajar yang pelbagai memerlukan guru-guru untuk sentiasa mempunyai strategi pengajaran dan pengurusan bilik darjah yang kreatif dan inovatif bagi memenuhi keperluan pelajar yang tidak sama. Namun, menurut laporan PPPM 2013-2025, hanya 12% pengajaran guru dilaksanakan pada standard yang tinggi, dan baki 38% dilaksanakan pada standard yang memuaskan, dengan 50% pengajaran guru dilaksanakan pada tahap yang tidak memuaskan (Maulod et al., 2016). Menurut Hallinger dan Heck (1998) guru merupakan faktor kepada pencapaian pelajar, manakala gaya kepimpinan merupakan faktor kepada keberkesanan guru dalam melaksanakan proses pengajaran dan pembelajaran pelajar. Kepimpinan pengetua merupakan salah satu faktor yang menyumbang kepada efikasi kendiri guru (M. Johari & Rashid, 2016). Kajian oleh Hoy & Woolfolk (1993) mengenai kesan kepimpinan, pertimbangan, integriti organisasi, moral dan penekanan akademik dengan efikasi kendiri 16 E-ISSN: 2289-9669
JURNAL KEPIMPINAN PENDIDIKAN | April 2023, Bil. 10, Isu 2 guru mendapati bahawa kepimpinan dan penekanan terhadap akademik memberi kesan kepada efikasi kendiri guru. Dalam hal demikian, kekurangan kajian-kajian empirikal yang lebih luas dan menyeluruh tentang pengaruh amalan kepimpinan responsif budaya baik dari dalam ataupun luar negara memerlukan satu kajian yang lebih mendalam. Atas keperluan dan permasalahan yang telah dinyatakan, maka penyelidik mencadangkan satu kajian untuk menganalisis sejauh mana kepimpinan responsif budaya mempengaruhi efikasi kendiri guru di sekolah, khususnya sekolah agama bantuan kerajaan. Keperluan kajian ini adalah berdasarkan kepada andaian kepimpinan responsif budaya pengetua dapat meningkatkan efikasi kendiri guru dan seterusnya menyumbang kepada peningkatan pencapaian dan keberhasilan pelajar selaras dengan aspirasi pendidikan negara. SOALAN KAJIAN Kajian ini dijalankan untuk menjawab soalan seperti berikut: 1. Apakah tahap amalan kepimpinan responsif budaya pengetua di SABK daerah Batu Pahat, Johor? 2. Apakah tahap efikasi kendiri guru-guru di SABK daerah Batu Pahat, Johor? 3. Adakah terdapat hubungan antara amalan kepimpinan responsif budaya dengan efikasi kendiri guru SABK Batu Pahat, Johor? SOROTAN KAJIAN Beberapa pengkaji berpendapat bahawa Kepimpinan Responsif Budaya dibangunkan berikutan kajian secara aktif terhadap pedagogi responsif budaya yang menumpukan kepada tanggungjawab guru dalam menguruskan kepelbagaian pelajar dalam bilik darjah (Johnson, 2014; Vassallo, 2015; Williams, 2016). Kepimpinan responsif budaya dilihat berbeza daripada kepimpinan lain kerana amalannya disokong oleh pemahaman, kepercayaan dan pandangan pemimpin sekolah untuk melihat bagaimana nilai, budaya dan latar belakang komuniti sekolah yang berbeza (English & Ellison, 2017). Kajian oleh Nelson dan Guerra (2014) di Texas dan Michigan mendapati hanya 4% daripada guru dan pentadbir sekolah yang sedar dan responsif terhadap kepelbagaian budaya di sekolah. Ini menjelaskan bahawa komuniti sekolah di daerah tersebut tidak mengoptimumkan kebolehan mereka untuk mencapai visi sekolah. Senario ini turut berlaku di Malaysia, di mana Sekolah Wawasan tidak mencapai objektif yang telah ditetapkan kerana ketidakupayaan pemimpin sekolah dalam melaksanakan kepimpinan yang menghayati dan mengurus kepelbagaian budaya (Malakolunthu, 2010). Menurut Hollowell (2019), ciri yang memberi kesan kepada amalan kepimpinan responsif budaya adalah keterbukaan pemimpin kepada sebarang pendapat oleh ibu bapa dalam membuat keputusan dan memupuk hubungan positif dengan masyarakat setempat. Menurut Horton (2017) dalam kajiannya di tiga sekolah rendah yang mana murid-muridnya terdiri daripada latar belakang sosio-ekonomi yang rendah, telah mendapati bahawa ketiga-tiga guru besar berjaya menunjukkan kesedaran yang tinggi terhadap keadilan sosial dan responsif terhadap keperluan pelajar yang berbagai latar belakang. Selari dengan kajian yang dijalankan oleh Williams (2016) di sebuah daerah di New Zealand, beliau mendapati bahawa pemimpin sekolah mengamalkan kepimpinan responsif budaya dengan baik dengan menggalakkan guru-guru di sekolah mereka untuk mengembangkan iklim sekolah yang responsif terhadap budaya. Kajian oleh Soleh et al. (2022) di sekolah rendah dan menengah di daerah Gombak, Selangor mendapati bahawa tahap amalan kepimpinan responsif budaya oleh pengetua sekolah adalah tinggi. Kajian yang menggunakan model kepimpinan responsif budaya Khalifa et al. (2016), mendapati dimensi 17 E-ISSN: 2289-9669
JURNAL KEPIMPINAN PENDIDIKAN | April 2023, Bil. 10, Isu 2 penglibatan murid, ibu bapa dan komuniti memperoleh nilai min tertinggi berbanding dengan tiga dimensi yang lain. Pemimpin sekolah bukan hanya berfungsi dalam mengurus sekolah akan tetapi berperanan sebagai role model dalam mempromosikan persekitaran sekolah yang inklusif dan membina hubungan baik dengan ibu bapa dan juga komuniti (Khalifa et al., 2016) Kepimpinan pengetua memberi kesan penting terhadap tahap efikasi kendiri guru (M. Johari & Rashid, 2016). Guru yang mempunyai tahap efikasi kendiri yang tinggi akan sentiasa berusaha untuk memperbaharui kaedah pengajaran mereka, pengambil berat terhadap pelajar, menggalakkan minat, mengurangkan tahap tekanan pelajar, mengubah persepsi pelajar melalui perubahan tingakah laku, menetapkan matlamat yang sesuai, menerima kegagalan pelajar sebagai cabaran untuk mencipta kejayaan dan mampu menggalakkan penyertaan pelajar (Jusoh & Ismail, 2021). Prestasi kerja guru yang cemerlang dipengaruhi oleh efikasi kendiri mereka (Andoh et al., 2021). Guru yang mempunyai tahap efikasi kendiri yang tinggi mampu mewujudkan persekitaran pembelajaran yang berkesan dan lebih bersedia dalam proses pendidikan (M. Johari & Rashid, 2016). Menurut Tschannen-Moran dan Hoy (2001), pengetua memainkan peranan utama dalam meningkatkan efikasi kendiri guru yang mana mereka perlu memantau keperluan guru melalui bimbingan dan sokongan. Perkara ini selari dengan kajian Ebmeier (2003) yang mendapati bahawa terdapat hubungan yang signifikan antara sokongan pengetua dengan efikasi pengajaran individu. Oleh itu, pengetua sekolah perlu sedar akan peranannya dalam meningkatkan efikasi kendiri guru supaya berhasil dalam menyediakan pendidikan yang terbaik melalui pengajaran dan pembelajaran yang berkualiti (M. Johari & Rashid, 2016). Walaupun sokongan pengetua dilihat memberi pengaruh kepada efikasi kendiri guru, terdapat juga faktor-faktor lain yang mempengaruhi tinggi dan rendahnya efikasi kendiri guru. Menurut Jaafar dan Tamuri (2013), faktor yang mempengaruhi efikasi kendiri guru termasuklah persekitaran seperti beban kerja, murid, sokongan ibu bapa dan komuniti, sokongan staf dan fasiliti. Kajian oleh Y. Z. Yusof et al. (2015), mendapati kesejahteraan hidup, pergaulan sosial, dan kesejahteraan di tempat kerja mempengaruhi efikasi guru secara kolektif. Urton et al. (2014), dalam kajiannya mengenai efikasi pengetua dan guru mendapati efikasi guru mempengaruhi sikap ke arah integrasi sosial. Hal ini sependapat dengan Weißenrieder et al. (2015), yang menyatakan bahawa efikasi guru berkembang melalui perhubungan sosial dan kerjasama. Amalan kepimpinan pengetua berkesan dalam meningkatkan tahap efikasi kendiri guru seterusnya membentuk sikap guru yang positif (Karmila Zakaria et al., 2022). Menurut Maulod et al. (2016), guru yang bermotivasi, mapan dan berdaya saing serta mampu bekerjasama dengan pengetua dalam menghadapi cabaran untuk mencapai matlamat sekolah. Mengikut kajian terdahulu, kepimpinan pengetua atau guru besar memberi kesan kepada rasa efikasi kendiri guru. Kajian oleh Mehdinezhad (2016) mendapati bahawa dimensi pengaruh ideal dan rangsangan intelek yang dilaksanakan oleh kepimpinan pengetua mempunyai hubungan yang kuat dengan efikasi kendiri guru. Namun begitu, nilai kepercayaan terhadap pengetua turut memainkan peranan dalam pembentukan efikasi kendiri guru (Nguyen et al., 2017). Menurut Y. Yusof et al. (2019), efikasi guru bukan terbentuk secara semula jadi tetapi sebaliknya adalah hasil daripada sosialisasi. Beliau juga berpendapat bahawa pengetua perlu mewujudkan persekitaran sekolah yang kondusif dan menggalakkan guru terlibat dalam proses sosialisasi agar efikasi guru dapat ditingkatkan. Rajah 1 menunjukkan kerangka konseptual bagi kajian ini. Kerangka konseptual ini dibentuk berdasarkan Model Kepimpinan Responsif Budaya yang dibangunkan oleh Khalifa et al., (2016), dan Model Efikasi Kendiri Guru yang dibangunkan Tschannen-Moran dan Hoy (2001). Kerangka konsep dibentuk selepas pengkaji mempunyai gambaran yang jelas tentang pembolehubah-pembolehubah kajian (Piaw, 2021). Dalam kajian ini, pemboleh ubah bebas merujuk kepada kepimpinan responsif 18 E-ISSN: 2289-9669
JURNAL KEPIMPINAN PENDIDIKAN | April 2023, Bil. 10, Isu 2 pengetua manakala pemboleh ubah bersandar pula merujuk kepada efikasi kendiri guru. Andaian umum menunjukkan bahawa gaya kepimpinan responsif budaya pengetua memberi kesan terhadap efikasi kendiri guru di sekolah. Model Kepimpinan Responsif Budaya mempunyai empat dimensi iaitu dimensi responsif budaya, dimensi penilaian kendiri secara kritikal, dimensi pembangunan guru mempromosikan persekitaran inklusif dan dimensi penglibatan murid, ibu bapa dan komuniti. Manakala, efikasi kendiri guru pula dilihat pada tiga dimensi iaitu efikasi guru dalam penglibatan pelajar, strategi pengajaran dan pengurusan bilik darjah. Rajah 1 Kerangka Konseptual Kajian METODOLOGI KAJIAN Reka Bentuk Kajian Kajian ini adalah kajian berbentuk kuantitatif yang menggunakan kaedah tinjauan untuk mengukur dan mengenal pasti tahap amalan kepimpinan responsif budaya pengetua, tahap efikasi kendiri guru dan hubungan antara kedua-dua pemboleh ubah ini. Menurut Piaw (2021), kajian tinjauan merupakan satu kaedah penyelidikan bukan eksperimental yang paling popular dalam pelbagai bidang terutamanya bidang sains sosial. Fokus kajian melibatkan responden yang terdiri daripada guru sekolah agama bantuan kerajaan sekitar daerah Batu Pahat, Johor. Borang soal selidik telah digunakan dalam proses pengumpulan data. Menurut Piaw (2021), selain membantu mempercepatkan proses pengumpulan data, borang soal selidik juga tidak melibatkan kos yang tinggi jika dibandingkan dengan pendekatan kajian berbentuk kualitatif. Populasi dan Persampelan Populasi kajian melibatkan guru-guru yang mengajar di Sekolah Menengah Agama Bantuan Kerajaan di daerah Batu Pahat, Johor. Populasi kajian, menurut data daripada Pejabat Pelajaran Daerah (PPD) Batu Pahat adalah seramai 137 orang daripada empat buah Sekolah Agama Bantuan Kerajaan. Berdasarkan kepada jadual persampelan Krejcie dan Morgan, (1970), jumlah sampel adalah sekitar 103 orang dan dipilih melalui persampelan rawak mudah daripada empat buah sekolah. Perincian populasi guru adalah sebagaimana Jadual 1 di bawah: 19 E-ISSN: 2289-9669
JURNAL KEPIMPINAN PENDIDIKAN | April 2023, Bil. 10, Isu 2 Jadual 1 Populasi Kajian Nama Sekolah Sekolah Menengah Agama Parit Jawa Sekolah Menengah Agama Jawahir Al-Ulum Sekolah Menengah Agama Parit Sulung Sekolah Menengah Agama Attarbiah Al Islamiah Jumlah Keseluruhan Sumber: Pejabat Pelajaran Daerah (PPD) Batu Pahat Bilangan Guru 47 31 27 32 137 Instrumen Kajian Terdapat dua instrumen yang digunakan berdasarkan pemboleh ubah kajian ini. Instrumen bagi pemboleh ubah kepimpinan responsif budaya diadaptasi daripada kajian (Soleh et al., 2022) manakala instrumen bagi pembolehubah efikasi kendiri guru diadaptasi daripada Teacher Sense of Efficacy Scale (TSES) yang dikemukakan oleh Tschannen-Moran dan Hoy (2001). Instrumen kajian telah disemak dan disahkan oleh dua orang pakar bagi menentukan ketepatan pengukuran item. Dalam kajian ini, skala likert lima mata bermula dari Skala 1 (sangat tidak setuju) hingga skala 5 (sangat setuju) telah digunakan. Menurut Noraini Idris (2010), skala likert lima mata digunakan kerana skala ini merupakan cara terbaik untuk mendapatkan maklum balas atau dapatan yang berkaitan dengan objek, peristiwa atau orang yang dikaji. Instrumen kajian ini terbahagi kepada tiga bahagian. Bahagian A adalah latar belakang responden yang terdiri daripada jantina, umur, tahap pendidikan tertinggi dan pengalaman mengajar. Bahagian B pula mengandungi 28 soalan berkenaan amalan kepimpinan responsif budaya pengetua. Manakala Bahagian C mengandungi 24 soalan mengenai efikasi kendiri guru. Kesahan dan Kebolehpercayaan Dalam kajian ini, pengkaji telah melibatkan dua orang pengetua sekolah agama yang mempunyai kepakaran dan pengalaman dalam bidang kepemimpinan dan pentadbiran pendidikan untuk mendapatkan kesahan muka dan kesahan kandungan bagi meningkatkan kesahan instrumen. Segala pandangan dan cadangan daripada kedua-dua orang panel kesahan pakar telah diambil tindakan oleh pengkaji dengan melakukan pembetulan dan penambahbaikan terhadap item-item yang dibina. Setelah mendapatkan kesahan pakar, ujian kebolehpercayaan menggunakan kaedah konsistensi dalaman atau dikenali sebagai Alpha Cronbach bagi setiap dimensi telah dijalankan. Jadual 2 di bawah menunjukkan interpretasi bagi nilai Alpha Cronbach yang digunakan dalam kajian ini. Jadual 2 Interpretasi Skor Alpha Cronbach Skor Alpha Cronbach 0.8 hingga 1.0 0.7 hingga 0.8 0.6 hingga 0.7 <0.6 <0.5 Sumber: Bond & Fox (2015) Tahap Kebolehpercayaan Sangat baik dan efektif dengan tahap konsistensi yang tinggi Baik dan boleh diterima Boleh diterima Item perlu dibaiki Item perlu digugurkan Secara keseluruhannya, didapati aras Alpha Cronbach bagi soal selidik kajian rintis adalah tinggi iaitu 0.946. Jika diteliti satu persatu, nilai Alpha Cronbach bagi bahagian B adalah 0.903 manakala bagi bahagian C adalah 0.940. Menurut interpretasi skor Alpha Cronbach oleh Bond dan Fox (2015), nilai skor Alpha Cronbach di antara 0.8 hingga 1.0 menunjukkan tahap kebolehpercayaan item adalalah 20 E-ISSN: 2289-9669
JURNAL KEPIMPINAN PENDIDIKAN | April 2023, Bil. 10, Isu 2 sangat baik dan efektif dengan tahap konsistensi yang tinggi. Ini membawa maksud bahawa instrumen bagi amalan kepimpinan responsif budaya mempunyai ketekalan dalaman yang tinggi untuk mengukur tahap amalan kepimpinan responsif budaya pengetua dan instrumen Teacher Sense of Efficacy Scale (TSES) mempunyai ketekalan dalaman yang tinggi untuk mengukur tahap efikasi kendiri guru. Kajian Rintis Menurut Piaw (2014), kajian rintis merupakan kajian mini yang dijalankan sebelum kajian sebenar dilaksanakan bagi melihat kebolehlaksanaan kajian yang bakal dilakukan. Bagi pengkaji baru, kajian rintis adalah satu pendedahan kepada pengkaji untuk lebih bersedia dengan kebarangkalian masalah yang mungkin terjadi semasa kajian sebenar (Doody & Doody, 2015). Bagi kajian ini, satu kajian rintis dijalankan di sebuah sekolah menengah agama yang merupakan sekolah agama bantuan kerajaan di negeri Kelantan. Seperti yang dinyatakan oleh Connelly (2008), jumlah sampel bagi kajian rintis adalah sebanyak 10 peratus daripada populasi kajian. Manakala menurut Piaw (2021), 30-50 orang sampel kajian susah memadai untuk menjalankan kajian rintis. Kajian rintis yang dijalankan ini mengambil responden seramai 30 orang terdiri daripada 12 orang guru lelaki dan 18 orang guru perempuan. Prosedur Pengumpulan Data Bagi menjalankan kajian ini, pengkaji telah meneliti prosedur yang digariskan oleh Kementerian Pelajaran Malaysia (KPM). Pada peringkat awal sebelum kajian dilaksanakan, pengkaji harus meminta surat pengesahan pelajar dan surat kebenaran bagi menjalankan kajian. Setelah itu, pengkaji memohon surat kebenaran dan mendapatkan kelulusan daripada Bahagian Perancangan dan Penyelidikan Dasar Pendidikan (BPPDP), Kementerian Pendidikan Malaysia dan seterusnya mendapatkan kebenaran daripada Jabatan Pendidikan Negeri Johor (JPNJ) untuk menjalankan kajian. Setelah mendapatkan kebenaran daripada JPNJ, pengkaji menghubungi pengetua sekolah agama bantuan kerajaan di daerah Batu Pahat bagi memaklumkan kajian dan mendapatkan persetujuan untuk menjalankan kajian. Setelah persetujuan daripada pengetua sekolah diperoleh, pengkaji akan meminta bantuan pengetua untuk mengedarkan soal selidik kepada para guru di sekolah melalui pautan Google Forms. Responden diberi masa selama dua minggu untuk melengkapkan soal selidik. Setelah proses mendapatkan data mentah dari soal selidik selesai, proses menganalisis data akan dijalankan bagi memperoleh dapatan kajian. Analisis Data Perisian program Statistical Package for Social Science (SPSS) versi 27.0 telah digunakan untuk memproses data yang telah diperoleh dari instrumen soal selidik. Setelah data diproses, statistik deskriptif dan inferensi akan digunakan untuk menganalisis item bagi setiap dimensi instrumen. Menurut Piaw (2014) statistik deskriptif merupakan statistik yang digunakan untuk menghuraikan ciri- ciri pemboleh seperti taburan kekerapan, ukuran kecenderungan memusat (min, mod, median) dan ukuran kebolehubahan (julat, varian sisihan piawai), selain carta, graf, jadual dan sebagainya untuk membantu menjadikan data lebih mudah difahami. Jadual 3 di bawah menunjukkan interpretasi skor min bagi instrumen. 21 E-ISSN: 2289-9669
JURNAL KEPIMPINAN PENDIDIKAN | April 2023, Bil. 10, Isu 2 Jadual 3 Interpretasi Skor Min Nilai Skor Min (B) Interpretasi Tahap Amalam KRB Pengetua Tidak Pernah Jarang-Jarang Kadang-Kadang Kerap Sangat Kerap (C) Interpretasi Tahap Efikasi Kendiri Guru Sangat Rendah Rendah Sederhana Tinggi Sangat Tinggi 1.00 hingga 1.80 1.81 hingga 2.60 2.61 hingga 3.40 3.41 hingga 4.20 4.21 hingga 5.00 Sumber: Piaw (2014); Bahagian B = Khalifa et al. (2016); Bahagian C= Tschannen-moran & Gareis (2004) Statistik inferensi pula digunakan untuk membuat generalisasi keputusan kajian yang diperoleh daripada sampel kajian kepada populasi kajian dengan menggunakan ujian-ujian seperti ujian Khi Kuasa Dua, ujian-T, ujian ANOVA dan ujian korelasi (Piaw, 2014). Kajian ini menggunakan ujian Korelasi. Perhubungan antara pemboleh ubah-pemboleh ubah dinamakan sebagai korelasi dan kekuatan perhubungan bagi sesuatu korelasi diwakili oleh pekali korelasi (r) dalam ujian korelasi. Ia merupakan satu nilai relatif dalam bentuk petunjuk skala kekuatan antara +1.00 hingga -1.00. Jadual 4 di bawah menunjukkan interpretasi kekuatan hubungan antara dua pemboleh ubah yang diwakili oleh nilai-nilai tertentu (Piaw, 2014). Jadual 4 Aras Kekuatan Nilai Pekali Korelasi Saiz Pekali Korelasi (r) 0.00 0.01 hingga 0.30 atau -0.01 hingga -0.30 0.31 hingga 0.50 atau -0.31 hingga -0.50 0.51 hingga 0.70 atau -0.51 hingga -0.70 0.71 hingga 0.90 atau -0.71 hingga -0.90 0.91 hingga 1.00 atau -0.91 hingga -1.00 Sumber: Piaw (2014) Kekuatan Hubungan Tiada Hubungan Sangat Lemah Lemah Sederhana Kuat Sangat Kuat DAPATAN KAJIAN Analisis deskriptif bagi kajian ini melibatkan penggunaan min, frekuensi, peratusan, sisihan piawai, dan interpretasi min. Analisis dapatan kajian dijalankan mengikut persoalan kajian yang telah dinyatakan pada bahagian sebelumnya. Hasil analisis dapatan kajian dihuraikan secara terperinci seperti berikut. Profil Responden Jadual 5 menunjukkan profil demografi bagi 103 orang guru SABK di daerah Batu Pahat, Johor Jadual 5 Profil Responden Maklumat Demografi Jantina Frekuensi (f) Peratus (%) Lelaki Perempuan 43 60 41.7 58.3 Umur 30 tahun ke bawah 13 12.6 22 E-ISSN: 2289-9669
JURNAL KEPIMPINAN PENDIDIKAN | April 2023, Bil. 10, Isu 2 31 hingga 40 tahun 41 hingga 50 tahun Lebih 51 tahun 51 20 19 49.5 19.4 18.4 Tahap Pendidikan Sijil/Diploma Ijazah Sarjana Muda Ijazah Sarjana Doktor Falsafah 5 81 17 - 4.9 78.6 16.5 - Pengalaman Mengajar 5 tahun ke bawah 5 hingga 10 tahun Lebih 10 tahun 19 23 61 18.4 22.3 59.2 Daripada keseluruhan responden, didapati seramai 43 orang guru adalah lelakidan mewakili 41.7% responden daripada keseluruhan responden. Manakala, selebihnya adalah 60 orang guru perempuan (58.3%). Seterusnya, bagi faktor umur, seramai 13 orang responden mewakili 12.6% berumur bawah 30 tahun, 51 orang (49.5%) berumur dalam lingkungan 31 tahun sehingga 40 tahun, bagi guru berumur 41 tahun sehingga 50 tahun pula seramai 20 orang (19.4%) dan akhir sekali seramai 19 orang guru (18.4%) berumur lebih daripada 51 tahun. Dari segi tahap pendidikan pula, seramai 5 orang guru (4.9%) mempunyai sijil atau diploma, manakala 81 orang guru (78.9%) mempunyai ijazah sarjana muda dan 17 orang guru mewakili 16.6% mempunyai ijazah sarjana. Dari aspek pengalaman mengajar, seramai 19 orang guru (18.4%) mempunyai pengalaman mengajar kurang daripada 5 tahun, manakala seramai 23 orang guru mewakili 22.3% dari keseluruhan responden mempunyai pengalaman mengajar selama 5 hingga 10 dan akhir sekali seramai 61 orang guru (59.2%) mempunyai pengalaman mengajar lebih daripada 10 tahun. Tahap amalan kepimpinan responsif budaya pengetua di SABK daerah Batu Pahat, Johor. Jadual 6 menunjukkan bahawa min keseluruhan bagi amalan kepimpinan responsif budaya pengetua adalah 3.91 (SD = 0.591). Berdasarkan interpretasi skor min oleh Piaw (2014), tahap amalan kepimpinan responsif budaya dikategorikan sebagai tinggi. Antara dimensi, 'penilaian kendiri secara kritikal' menghasilkan nilai min tertinggi iaitu 4.02 (SD = 0.642). Manakala 'penglibatan murid, ibu bapa dan komuniti' menghasilkan nilai min terendah iaitu 3.67 (SD = 0.655) di antara dimensi. Namun, ini masih dikategorikan sebagai tinggi menurut interpretasi skor min oleh Piaw (2014). Jadual 6 Min Keseluruhan Kepimpinan Responsif Budaya Dimensi Kepimpinan Responsif Budaya Penilaian Kendiri Secara Kritikal Pembangunan Guru Mesra Budaya Persekitaran Sekolah Inklusif Penglibatan Murid, Ibu bapa dan Komuniti Keseluruhan Nilai Min 4.02 3.99 3.82 3.67 3.95 s.p. 0.642 0.655 0.634 0.655 0.591 Tahap Tinggi Tinggi Tinggi Tinggi Tinggi Tahap efikasi kendiri guru-guru di SABK daerah Batu Pahat, Johor. Jadual 7 menunjukkan min keseluruhan bagi efikasi kendiri guru adalah 4.15 (SD = 0.491). Berdasarkan interpretasi (Piaw, 2014), tahap efikasi kendiri guru di SABK Batu Pahat dikategorikan sebagai tinggi. Bagi min antara dimensi, 'penglibatan pelajar menghasilkan nilai min tertinggi iaitu 4.17 (SD = 0.492). Manakala dimensi 'strategi pengajaran' menghasilkan nilai min terendah iaitu 4.12 (SD = 0.542). 23 E-ISSN: 2289-9669
JURNAL KEPIMPINAN PENDIDIKAN | April 2023, Bil. 10, Isu 2 Namun, masih dikategorikan sebagai tahap yang tinggi mengikut interpretasi skor min oleh (Piaw, 2014). Jadual 7 Min Keseluruhan Efikasi Kendiri Guru Dimensi Efikasi Kendiri Guru Penglibatan Pelajar Strategi Pengajaran Pengurusan Bilik Darjah Keseluruhan Nilai Min 4.17 4.12 4.15 4.15 s.p. 0.492 0.542 0.501 0.491 Tahap Tinggi Tinggi Tinggi Tinggi Hubungan amalan kepimpinan responsif budaya dengan efikasi kendiri guru SABK Batu Pahat, Johor. Ujian korelasi Pearson (Pearson Product-moment) digunakan bagi menganalisis hubungan antara dua pemboleh ubah kajian iaitu untuk mengetahui adakah terdapat hubungan antara amalan kepimpinan responsif budaya pengetua dengan efikasi kendiri guru SABK di daerah Batu Pahat, Johor. Hasil analisis adalah seperti dalam Jadual 8 di bawah. Jadual 8 Korelasi Pearson antara Kepimpinan Responsif Budaya Pengetua dan Efikasi Kendiri Guru Kepimpinan Responsif Budaya Efikasi Kendiri Guru Kepimpinan Budaya Responsif Pearson Correlation 1 .457** Efikasi Kendiri Guru Sig. (2-tailed) N Pearson Correlation 103 .457** .000 103 1 .000 103 **. Correlation is significant at the 0.01 level (2-tailed). Sig. (2-tailed) N 103 Hasil analisis mendapati bahawa hubungan antara kepimpinan responsif budaya pengetua dan efikasi kendiri guru adalah signifikan (r = .457, p < 0.01). Namun begitu, menurut Piaw (2014), hubungan yang ditunjukkan adalah lemah. Dapatan ini menunjukkan terdapat hubungan antara tahap amalan kepimpinan responsif budaya pengetua dengan efikasi kendiri guru di sekolah agama bantuan kerajaan di daerah Batu Pahat. Amalan kepimpinan responsif budaya dibuktikan mempengaruhi efikasi kendiri guru. Keputusan dapatan di atas memberikan implikasi bahawa seseorang pengetua yang mempunyai tahap amalan kepimpinan responsif budaya yang tinggi turut meningkatkan efikasi kendiri guru di sekolah agama di Batu Pahat. PERBINCANGAN Perbincangan dapatan kajian ini adalah bagi menjawab persoalan-persoalan kajian yang telah dikemukakan. Tahap amalan kepimpinan responsif budaya pengetua di SABK daerah Batu Pahat, Johor. Analisis inferensi menunjukkan bahawa amalan kepimpinan responsif budaya secara keseluruhannya berada pada tahap tinggi seperti mana yang disarankan oleh Khalifa et al. (2016). Tahap tinggi 24 E-ISSN: 2289-9669
JURNAL KEPIMPINAN PENDIDIKAN | April 2023, Bil. 10, Isu 2 kepimpinan responsif budaya yang dikenal pasti dalam kajian ini selari dengan penemuan Soleh et al. (2022). Daripada persepsi guru di SABK, dimensi penilaian kendiri secara kritikal lebih kerap diamalkan oleh pengetua di sekolah. Menurut guru-guru di SABK daerah Batu Pahat, penilaian kendiri secara kritikal yang kerap diamalkan oleh pengetua adalah dengan memberikan kebebasan kepada guru dalam mengurus masa lapang sendiri dengan baik antara waktu PdP. Pengetua di SABK memberi kepercayaan kepada guru-guru di sekolah untuk mengurus masa mereka sendiri. Mereka menyedari bahawa guru-guru harus diberi ruang untuk menyusun kerja mereka supaya dapat memudahkan proses pengajaran dan pembelajaran. Penemuan hasil kajian ini menyokong hasil dapatan kajian yang dilaksanakan oleh Soleh et al. (2022) meneroka amalan kepimpinan responsif budaya di sekolah rendah dan sekolah menengah di daerah Gombak, Selangor. Kajian mereka mendapati pengetua dan guru besar di sekolah rendah dan sekolah menengah di daerah Gombak mengamalkan keempat-empat dimensi kepimpinan responsif budaya iaitu penilaian kendiri secara kritikal, pembangunan guru mesra budaya, persekitaran sekolah inklusif dan penglibatan murid, ibu bapa dan komuniti. Berdasarkan empat dimensi kepimpinan responsif budaya, dimensi pertama iaitu penilaian kendiri secara kritikal menunjukkan nilai min tertinggi. Ini membuktikan bahawa pengetua sedar akan pentingnya amalan kepimpinan yang responsif terhadap kepelbagaian budaya yang wujud di sekolah seperti kemahiran dan kompetensi guru serta kecerdasan pelbagai pelajar. Dimensi pertama ini juga membuktikan pengetua sering berkongsi kelebihan dan kekurangan guru berdasarkan pencerapan beliau untuk makluman dan penambahbaikan semua. Selain itu, kajian ini membuktikan pengetua juga mengalu-alukan sebarang cadangan bagi penganjuran program mahupun kursus bagi meningkatkan profesionalisme guru. Pengetua di SABK juga kerap mendapatkan pandangan guru-guru di sekolah berhubung idea baharu beliau mengenai aktiviti yang boleh dilaksanakan untuk meningkatkan minat murid di dalam kelas. Di samping itu, pengetua menggalakkan guru-guru di SABK untuk meneroka kaedah serta pendekatan yang baharu dalam pelaksanaan pengajaran dan pembelajaran. Seterusnya, jika dilihat berdasarkan dapatan kajian, pengetua di SABK telah membuktikan bahawa mereka melaksanakan pendekatan yang berbeza kepada guru yang berlainan keupayaan dan kemahiran dalam usaha mencapai matlamat sekolah. Mereka juga turut menjelaskan kenapa perlunya perubahan dan penambahbaikan kepada guru-guru dalam meningkatkan kualiti pengajaran dan pembelajaran di sekolah. Tahap efikasi kendiri guru-guru di SABK daerah Batu Pahat, Johor Analisis inferensi menunjukkan bahawa efikasi kendiri guru di SABK daerah Batu Pahat berada di tahap yang tinggi. Ini membuktikan bahawa, guru-guru di SABK mempunyai kepercayaan yang tinggi terhadap dirinya sendiri dalam dalam menyusun atur serta menjalankan satu siri tindakan yang diperlukan untuk menyempurnakan tugasan pengajaran dalam konteks yang spesifik. Hal ini selari dengan pendapat Tschannen-Moran dan Hoy (2001) bahawa efikasi kendiri guru yang tinggi mampu meningkatkan pencapaian pelajar walaupun dalam kalangan murid yang lemah. Keupayaan dan keyakinan guru dalam mengajar diukur pada tahap efikasi kendiri mereka berdasarkan kepada tiga komponen iaitu strategi pengajaran, pengurusan bilik darjah dan penglibatan pelajar (Choi & Lee, 2018). Berdasarkan dapatan, dimensi penglibatan pelajar menunjukkan nilai min tertinggi. Ini membuktikan bahawa guru-guru di SABK mampu untuk menggunakan tingkah laku dan emosi mereka untuk menggalakkan pelajar melibatkan diri dalam aktiviti pembelajaran yang telah dirancang. Selain itu, dapatan kajian membuktikan bahawa guru-guru di SABK juga mampu meningkatkan kefahaman pelajar melalui aktiviti-aktiviti di dalam bilik darjah. Guru-guru juga yakin bahawa mereka boleh membantu pelajar untuk berfikiran positif dan menimbulkan kreativiti pelajar. 25 E-ISSN: 2289-9669
JURNAL KEPIMPINAN PENDIDIKAN | April 2023, Bil. 10, Isu 2 Dalam mengurus bilik darjah, guru-guru di SABK percaya bahawa mereka mampu mengekalkan ketenteraman dalam bilik darjah dan memastikan proses pengajaran dan pembelajaran berjalan dengan lancar dan kondusif tanpa sebarang gangguan. Manakala, dari segistrategi pengajaran, guru-guru di SABK daerah Batu pahat yakin akan kemampuan mereka menggunakan strategi dan pendekatan yang berbeza untuk mengajar bergantung kepada tahap penerimaan pelajar yang berbeza. Menurut Mahmud (2013), efikasi kendiri guru secara langsung akan mempengaruhi kedua-dua pencapaian pelajar dan keberkesanan pengajaran. Kebanyakan guru percaya bahawa untuk memenuhi keperluan pelajar mereka dengan lebih baik, mereka mesti menyesuaikan usaha, kaedah pengajaran, pengetahuan, dan pedagogi mereka (Lewandowski, 2005). Menurut Bandura (1997), keupayaan dan keyakinan guru merupakan faktor utama dalam mewujudkan persekitaran pembelajaran yang positif. Hubungan antara amalan kepimpinan responsif budaya dengan efikasi kendiri guru SABK Batu Pahat, Johor Dapatan kajian menunjukkan terdapat bukti empirikal yang menyatakan bahawa tidak terdapat hubungan antara kepimpinan responsif budaya pengetua dengan efikasi kendiri guru di SABK, daerah Batu Pahat. Ini menunjukkan kepimpinan responsif budaya pengetua memberi pengaruh kepada efikasi kendiri guru di sekolah. Ini terbukti berdasarkan dapatan tahap amalan kepimpinan responsif budaya pengetua pada dimensi penilaian kendiri secara kritikal yang secara keseluruhannya memberi dorongan dan motivasi kepada guru-guru di sekolah. Perkara ini selari dengan dapatan kajian Karmila Zakaria et al. (2022) yang menyatakan bahawa kepimpinan pengetua mempengaruhi cara kerja guru dalam bagi menyediakan iklim sekolah yang sejahtera dan pusat pendidikan yang cemerlang. Pemerhatian ini konsisten dengan kajian Ebmeier (2003), yang menemui korelasi yang besar antara sokongan pengetua dan keberkesanan pengajaran individu. Oleh itu, bagi menyediakan pendidikan yang terbaik melalui pengajaran dan pembelajaran yang berkualiti, pengetua sekolah perlu sedar akan peranan mereka dalam meningkatkan efikasi kendiri guru. IMPLIKASI KAJIAN Kajian ini memberi implikasi bahawa tahap amalan kepimpinan responsif budaya yang diamalkan oleh pemimpin sekolah bukan sahaja menyumbang kepada efikasi kendiri guru di sekolah malah boleh menyumbang kepada kecemerlangan sekolah kerana tahap efikasi guru yang lebih tinggi boleh menghasilkan pengajaran dan pembelajaran yang lebih berkesan, yang boleh meningkatkan kecekapan pelajar dalam mata pelajaran yang lebih mencabar.Berdasarkan hasil kajian ini juga, pengetua boleh memilih untuk mengamalkan gaya kepimpinan responsif budaya kerana ianya mampu untuk meningkatkan efikasi kendiri guru-guru di sekolah. Pengetua yang mampu mendorong dan memotivasikan guru adalah pengetua yang bersikap responsif terhadap kepelbagaian budaya di sekolah yang bukan sahaja hanya tertumpu kepada budaya yang bersifat keagamaan dan adat malah kepelbagaian dari segi kemahiran dan juga kecerdasan pelajar dan guru-guru di sekolah. Hasil kajian ini mendapati telah menyokong teori-teori yang berkaitan dengan kepimpinan responsif budaya dan efikasi kendiri guru. Berdasarkan dapatan kajian ini juga dapat disimpulkan bahawa kajian ini sesuai dengan teori yang digunakan dan selari dengan kajian terdahulu. Hasil kajian turut memberi impak baik kepada pengkaji yang berminat untuk menjalankan kajian lanjut mengenai gaya kepimpinan yang agak baru ini dan masih kurang penelitiannya di Malaysia. RUMUSAN Kepimpinan pengetua mampu meningkatkan efikasi kendiri guru dalam menghasilkan pembelajaran dan pengajaran yang berkualiti seterusnya melahirkan pelajar yang cemerlang. Berdasarkan keputusan kajian, dapat disimpulkan bahawa 1) pengetua di SABK daerah Batu Pahat menunjukkan amalan 26 E-ISSN: 2289-9669
JURNAL KEPIMPINAN PENDIDIKAN | April 2023, Bil. 10, Isu 2 kepimpinan responsif budaya yang tinggi; 2) guru-guru di SABK Batu Pahat mempunyai efikasi kendiri yang tinggi dan 3) terdapat hubungan yang signifikan antara amalan kepimpinan responsif budaya dan tahap efikasi kendiri guru di daerah Batu Pahat. Hasil kajian ini memberi impak baik kepada pengkaji yang berminat untuk menjalankan kajian lanjut mengenai gaya kepimpinan yang agak baru ini dan masih kurang penelitiannya di Malaysia. RUJUKAN Ahmad, A., Abdul Ghani Abdullah, M. Z. A. A., & Abd., A. R. bin H. (2005). Kesan Efikasi Kendiri Guru Sejarah Terhadap Amalan Pengajaran Berbantukan Teknologi Maklumat dan Komunikasi (ICT). Jurnal Penyelidikan Pendidikan, 7, 15-24. Ahmad, A. R., Saleha, A., Jelas, Z. M., & Seman, A. A. (2010). Kepelbagaian Pelajar dan Sekolah : Satu Kajian Kes di Negeri Pahang. Jurnal Pendidikan Malaysia, 35(2), 87-95. Andoh, H., Ompok, C. C., & Sukor, N. S. (2021). Hubungan Kelayakan Akademik dan Pengalaman Mengajar dengan Tahap Efikasi Kendiri Guru Prasekolah Menjalankan PDPC Pasca Pandemik Covid-19. Malaysian Journal of Social Sciences and Humanities (MJSSH), 6(10), 65-81. Baharuzaini Baharin, Muhammad Hisham Adnan, Mohd Hanif Mohd Zin, Mohd Norhisyam Kamaludin, & Azlin Norhaini Mansor. (2016). Gaya Kepimpinan Guru Besar dan Tahap Efikasi Guru. Journal of Personalized Learning, 2(1), 9-17. Bandura, A. (1997). Self efficacy, the exercise of control. W.H Freeman and Company. Bond, T. G., & Fox, C. M. (2015). Applying the Rasch Model: Fundamental Measurement in the Human Sciences (3rd Editio). Routledge. Cagle, K., & Hopkins, P. (2009). Teacher Self-efficacy and the Supervision of Marginal Teachers. Journal of Cross-Disciplinary Perspectives in Education, 2(1), 25-31. Choi, E., & Lee, J. (2018). EFL teachers ' self-efficacy and teaching practices. ELT Journal, 72(2), 175- 186. Connelly, L. M. (2008). Pilot Studies. Medsurg Nursing, 17(6), 411. Doody, O., & Doody, C. M. (2015). study of a novice researcher. 24(21). Ebmeier, H. (2003). How Supervision Influences Teacher Efficacy and Commitment: An Investigation of a Path Model. Journal of Curriculum & Supervision, 18(2), 110-141. English, J. B., & Ellison, J. (2017). TLC : creating a culturally responsive school through effective Louisville]. teaching, climate. leadership, and [University of Fullan, M. (2007). The New Meaning of Educational Change (4th ed.). Teachers College Press. Hallinger, P., & Heck, R. H. (1998). Exploring the Principal's Contribution to School Effectiveness : 1980-1995. School Effectiveness and School Improvement, 9(2), 157-191. Hollowell, C. (2019). Culturally Responsive School Leadership : How Principals Use Culturally Responsive Leadership Strategies to Develop Engaging and Inclusive School Environments for All Students. Brandman University. Horton, P. S. (2017). Culturally Responsive Leadership In High-Poverty, Majority Minority Elementary Schools: A Multicase Study. California State Polytechnic University. Hoy, W. K., & Woolfolk, A. E. (1993). Teachers ' Sense of Efficacy and the Organizational Health of Schools. The Elementary School Journal, 93(4), 355-372. Jaafar, N., & Tamuri, A. H. (2013). Hubungan Antara Efikasi Kendiri Dengan Kualiti Guru Pendidikan Islam Sekolah Menengah Kebangsaan Malaysia. Journal of Islamic and Arabic Education, 5(1), 41-60. Johari, M., & Rashid, R. A. A. (2016). Hubungan kualiti penyeliaan pengajaran dengan efikasi kendiri guru. Jurnal Kepimpinan Pendidikan, 3(3), 44-53. Johari, N. S. B., Saad, N., & Kasim, M. (2022). Kepimpinan Pengajaran dan Efikasi Kendiri Guru: Satu Hubungan yang signifikasi di sekolah menengah. Proceeding International Conference On 27 E-ISSN: 2289-9669
JURNAL KEPIMPINAN PENDIDIKAN | April 2023, Bil. 10, Isu 2 Educational Leadership And Management, 50-61. Johnson, L. (2014). Culturally Responsive Leadership for Community Empowerment. Multicultural Education Studies, 6(2), 145-170. Jusoh, M., & Ismail, S. N. (2021). Hubungan antara efikasi kendiri dengan komitmen kerja guru di sekolah berprestasi sederhana di negeri Kelantan. International Journal of Education, Psychology and Counseling, 6(40), 264-273. Karmila Zakaria, Aida Hanim Abd Hamid, & Norasmah Othman. (2022). Hubungan gaya kepimpinan islam pengetua terhadap efikasi kendiri guru sekolah menengah agama: Tinjauan awal. International 1-18. Modern Journal Of Education, 4(12), Khalifa, M. A., Gooden, M. A., & Davis, J. E. (2016). Culturally Responsive School Leadership: A the Literature. Review of Educational Research, 86(4), 1272-1311. Synthesis of Krejcie, R. V, & Morgan, D. W. (1970). Determining sample size for research activities. Educational and Psychological Measurement, 30, 607-610. Lewandowski, K. H. L. (2005). A study of the relationship of teachers' se;f- efficacy and the impact of leadership and professional development. Indiana University of Pennsylvania. Mahmud, M. M. (2013). Pengaruh kepimpinan instruksional Guru Besar ke atas efikasi guru. Jurnal Penyelidikan Pendidikan, 14, 232-251. Malakolunthu, S. (2010). Culturally responsive leadership for multicultural education: The case of "Vision School" in Malaysia. Procedia - Social and Behavioral Sciences, 9, 1162-1169. Maulod, S. A., Piaw, C. Y., Ahmad, H., Wei, L. M., & Alias, S. (2016). Kecerdasan Emosi Pengetua Dan Hubungannya Dengan Efikasi Kendiri Guru Sekolah Menengah. Jurnal Kepimpinan Pendidikan, 53-64. 4.pdf 3(3), Mehdinezhad, V. (2016). School Principals ' Leadership Behaviours and its Relation with Teachers ' 9(2). Internatioanal Sense of Self-Efficacy. Journal of Instruction, Nelson, S. W., & Guerra, P. L. (2014). Educator Beliefs and Cultural Knowledge: Implications for Improvement Efforts. Educational Administration Quarterly, 50(1), 67-95. School Nguyen, D. T., Ng, D., & Yap, P. S. (2017). Instructional leadership structure in Singapore : a co- existence of hierarchy and heterarchy. 55(2), 147-167. 0060 Noraini Idris. (2010). Penyelidikan dalam pendidikan. Mc Graw Hill. Omar, M. N., Ismail, S. N., & Kasim, A. L. (2019). Hubungan kepimpinan teknologi pengetua dan efikasi kendiri guru. Jurnal Kepimpinan Pendidikan, 6(4), 1-21. Piaw, C. Y. (2014). Asas Statistik Penyelidikan (Edisi Keti). Mc Graw Hill. Piaw, C. Y. (2021). Kaedah Penyelidikan (Edisi Keem). Mc Graw Hill. Rahawaluddin, M., & Ismail, B. (2021). Amalan Pengurusan Program Akademik Pentadbir dan Perkembangan Murid Berpencapaian Rendah Akademik di Sekolah Agama Bantuan Kerajaan Pendahuluan. 1(1), 70-82. Shin, L. F. (2020). Kompetensi Kepimpinan Perubahan Pengetua dan Efikasi Kendiri Guru : Suatu Pemerhatian Awal. Malaysian Journal of Social Sciences and Humanities (MJSSH), 5(9), 90- 97. Singh, S., & Ahmad, E. (2008). Kepimpinan dalam menghadapi isu-isu semasa pendidikan. Seminar Kebangsaan Pengurusan Pendidiikan PKPGB. 28 E-ISSN: 2289-9669
JURNAL KEPIMPINAN PENDIDIKAN | April 2023, Bil. 10, Isu 2 Soleh, A., Kadir, A., Mansor, A. N., Jamaludin, K. A., & Idrus, R. M. (2022). Culturally Responsive Leadership Among School Leaders and School Instructional Climate. Journal of Positive School Psychology, 6(4), 3331-3344. Sulehan, F. (2013). Amalan Kepimpinan Lestari Pengetua Sekolah Agama Bantuan Kerajaan (SABK) di daerah Pontian. Universiti Teknologi Malaysia. Tschannen-moran, M., & Gareis, C. R. (2004). Principals ' sense of efficacy Assessing a promising 573-585. construct. Journal of Educational Administration, 42(5), Tschannen-Moran, M., & Hoy, A. W. (2001). Teacher efficacy: Capturing an elusive construct. Teaching and Teacher Education, 17(7), 783-805. 051X(01)00036-1 Urton, K., Wilbert, J., & Hennemann, T. (2014). Attitudes Towards Inclusion and Self-Efficacy of Principals and Teachers. Learning Disabilities: A Contemporary Journal 12(2), 12(2), 151-168. Vassallo, B. (2015). Towards a Framework for Culturally Responsive Educational Leadership. International Journal of Learning, Teaching and Educational Research, 12(2), 107-120. Weißenrieder, J., Roesken, B., Schueler, S., Binner, E., & Blömeke, S. (2015). Scaling CPD through professional learning communities : development of teachers ' self ‑ efficacy in relation to collaboration. ZDM Mathematics Education, 47, 27-38. 0673-8 Williams, N. (2016). Culturally Responsive Leadership in Aotearoa New Zealand Secondary Schools. Auckland University of Technology. Wong, B. C., & Thien, L. M. (2020). Principal transformational leadership and teacher self-efficiency: An empirical study in chinese independent high school in pulau pinang, Malaysia. Asia Pacific Journal of Educators and Education, 35(2), 17-37. Yahaya, A., Pendidikan, F., Maalip, H., Bahasa, P., Yahaya, N., Mara, U. T., & Theng, L. T. (2011). Hubungan Gaya Kepimpinan Guru Besar Dengan Faktor- Faktor Kepimpinan di Sekolah Cemerlang. Journal of Educational Management, 1(March), 48-70. Yusof, Y., Saad, N., & Sankaran, S. (2019). Hubungan antara tingkah laku kepimpinan guru besar dengan efikasi guru sekolah rendah. International Journal of Education and Counseling, 4(31), 350-358. Yusof, Y. Z., Hashim, R. A., & Tengku Faekah Tengku Ariffin. (2015). Pemodelan hubungan antara kesejahteraan hidup, keserakanan dan kesejahteraan di tempat kerja dengan efikasi guru secara kolektif. Malaysian Journal of Learning and Instruction, 12, 177-204. 29 E-ISSN: 2289-9669